สรุป10ข่าวเด่น กองทุนบัตรทองหลักประกันสุขภาพเพื่อคนไทย ปี61
4 ม.ค.2562 สำนักงานหลักประกันสุขภาพแห่งชาติ (สปสช.) ได้สรุป10ประเด็นเด่น จากการบริหาร กองทุนหลักประกันสุขภาพแห่งชาติ ในช่วงปี2561ที่ผ่านมา ที่ถูกนำเสนอเป็นข่าว เพื่อเป็นการย้อนทบทวนความเคลื่อนไหวในระบบหลักประกันสุขภาพแห่งชาติช่วง1ปีที่ผ่านมา ดังนี้การพิจารณางบกองทุนหลักประกันสุขภาพแห่งชาติ หรือกองทุนบัตรทอง รัฐบาลได้อนุมัติเพิ่มเติมงบประมาณสู่กองทุนทุกปี ตามการปรับขึ้นเงินเดือนและอัตราเงินเฟ้อ รวมถึงสิทธิประโยชน์เพิ่มเติม โดยปี2562ครม.ได้อนุมติงบตามที่ สปสช.นำเสนอ181584093700บาท เพิ่มจากปี2561ที่รวมกับงบกลางที่เพิ่มเติมสภาพคล่องให้ รพ.175559ล้านบาท หรือเพิ่มขึ้น6024ล้านบาท ทั้งนี้เป็นค่าบริการทางการแพทย์เหมาจ่ายรายหัว166445.22ล้านบาทคิดเป็น3426.56บาท/ประชากร เพิ่มจากปี2561จำนวน143.45บาท/ประชากรการบริหารงบบัตรทองปีนี้ สปสช.ได้สร้างความมั่นใจให้กับหน่วยบริการเพิ่มขึ้น ปรับแนวทางการจ่ายบริการผู้ป่วยในโดยกันเงินงบระดับประเทศ100ล้านบาทจากงบผู้ป่วยใน เพื่อเกลี่ยค่าน้ำหนักสัมพันธ์กลุ่มวินิจฉัยโรคร่วม (AdjRW)พร้อมกำหนดอัตราจ่ายขั้นต่ำคงตลอดทั้งปีจำนวน8050บาทต่อAdjRWนอกจากนี้เพื่อสนับสนุนการลดความแออัดของผู้ป่วยใน ยังได้ปรับหลักเกณฑ์การเบิกจ่ายชดเชยค่าใช้จ่ายเพื่อบริการสาธารณสุขรักษาพยาบาลเพื่อรองรับและได้ออกเป็นประกาศสำนักงานหลักประกันสุขภาพแห่งชาติ เรื่อง หลักเกณฑ์การเบิกจ่ายบริการผ่าตัดแบบวันเดียวกลับ พ.ศ.2561ผลจากการเบิกจ่าย11กลุ่มโรค (ม.ค.-20ก.ย.62) มีผู้ป่วยเข้ารับบริการ2176ครั้ง ลดวันนอนของผู้ป่วยใน รพ.ถึง3826วันปี2561บอร์ด สปสช.ได้อนุมัติสิทธิประโยชน์และอุปกรณ์ทางการแพทย์ที่จำเป็นเพื่อให้ผู้ป่วยเข้าถึงการรักษาเพิ่มขึ้น โดยมีรายการยาบัญชี จ.(2) ที่เพิ่มเติมปีนี้ ได้แก่ ยาราลทิกราเวียร์ เพื่อขยายการป้องกันการถ่ายทอดเชื้อเอชไอวีจากแม่สู่ลูก ยาบีวาซิซูแมบ รักษาโรคหลอดเลือดตาในจอตาอุดตัน ยากดฮอร์โมน2รายการคือ ยาลูโปรเรลิน11.25 mg inj.และยาทริปโทเรลิน11.25 mg inj.ใช้รักษาภาวะเป็นหนุ่มสาวก่อนวัย ร่างกายหยุดเติบโตก่อนวัย ทำให้ความสูงสุดท้ายน้อยกว่าที่ควรจะเป็น5-10ซม. การเพิ่มสิทธิประโยชน์ตรวจยีนHLAในผู้ป่วยโรคลมชักก่อนเริ่มยาคาร์บามาซีปีน ป้องกันผื่นแพ้ยาชนิดรุนแรง ลดความเสี่ยงแพ้ยาไม่พึงประสงค์กลุ่มสตีเวนส์จอห์นสัน ซินโดรมการเพิ่มสิทธิประโยชน์ถุงทวารเทียม เพื่อดูแลผู้ป่วยมะเร็งลำไส้ใหญ่ที่ได้รับการผ่าตัดรักษา เป็นผลความร่วมมือบริษัท พีทีที โกลบอล เคมิคอล จำกัด (มหาชน)หรือPTTGCคณะแพทยศาสตร์ มหาวิทยาลัยสงขลานครินทร์ และสถาบันพลาสติก ในการวิจัยและพัฒนาเม็ดพลาสติกCompound LLDPEชนิดพิเศษที่มีคุณสมบัติ เก็บกลิ่น กันการรั่วซึม สามารถนำมาผลิตถุงทวารเทียมได้ ลดต้นทุนการนำเข้าจากต่างประเทศ ถือเป็นนวัตกรรมฝีมือคนไทยสู่คนไทย ซึ่งประโยชน์ที่เกิดนี้ สปสช.ได้ขยายเป็นสิทธิประโยชน์เพื่อเพิ่มคุณภาพชีวิตให้กับผู้ป่วยจากแผนยุทธศาสตร์การพัฒนาระบบหลักประกันสุขภาพแห่งชาติ ฉบับที่4(พ.ศ.2560-2564) มุ่งเน้นให้ทุกคนที่อาศัยอยู่บนผืนแผ่นดินไทยได้รับความคุ้มครองหลักประกันสุขภาพอย่างถ้วนหน้าด้วยความมั่นใจ รวมถึงกลุ่มเปราะบาง ปี2561สปสช.ร่วมกับหน่วยงานที่เกี่ยวข้องขยายความครอบคลุม ดูแลคนไทยให้เข้าถึงสิทธิหลักประกันสุขภาพแห่งชาติดังนี้กลุ่มชาวมานิ ชนพื้นเมืองดั้งเดิมของไทย มีถิ่นอาศัยอยู่ภาคใต้ โดยกรมการปกครองและ สปสช.เขต12สงขลา ได้ร่วมมือเพื่อให้เกิดการรองรับสถานะคนไทย โดยมีชาวมานิได้รับบัตรประชาชนและสิทธิบัตรทองแล้ว313คน จาก500คน และด้วยที่ชาวมานิมีวิถีชีวิตย้ายถิ่นตามห่วงโซ่อาหาร จึงอนุมัติให้สามารถเข้าบริการที่หน่วยบริการสาธารณสุขระบบบัตรทองที่อยู่ใกล้ได้ทุกแห่งกลุ่มผู้ต้องขัง สปสช.ร่วมกับกรมราชทัณฑ์ กระทรวงยุติธรรม เพื่อดูแลสุขภาพผู้ต้องขังให้เข้าถึงสิทธิบัตรทอง โดยร่วมกันจัดระบบตั้งแต่การสำรวจสิทธิผู้ต้องขังที่มีสิทธิ การจดทะเบียน การตรวจคัดกรอง การรักษาและฟื้นฟู ทำให้ผู้ต้องขังทั่วประเทศเข้าถึงบริการสุขภาพ พร้อมยกสถานพยาบาลในเรือนจำเป็นหน่วยบริการระบบบัตรทองและส่งต่อ ทำให้ได้รับงบประมาณเหมาจ่ายรายหัวเพื่อดูแลผู้ต้องขัง โดยปี2561นี้ สปสช.และกรมราชทัณฑ์ได้ลงนามบันทึกข้อตกลงสถานพยาบาลเรือนจำกลางบางขวางเป็นหน่วยบริการระบบบัตรทองกลุ่มพระสงฆ์ จากที่ธรรมนูญสุขภาพพระสงฆ์แห่งชาติประกาศเมื่อปี2560ในปี2561สปสช.มีนโยบายสนับสนุนการขับเคลื่อนให้พระสงฆ์เข้าถึงบริการสุขภาพจำเป็น โดยตั้งคณะทำงานดำเนินการและให้ สปสช.เขตพื้นที่เร่งสำรวจเลข13หลัก พร้อมลงทะเบียนสิทธิบัตรทองให้พระภิกษุสงฆ์ในพื้นที่ พร้อมประสานกับกองทุนหลักประกันสุขภาพท้องถิ่นดำเนินงานตามบริบทที่เหมาะสมของพื้นที่17ปีระบบหลักประกันสุขภาพแห่งชาติ ได้ปรากฎหลักฐานเชิงประจักษ์ ทั้งการเข้าถึงบริการสุขภาพของประชาชน การลดความยากจนจากค่าใช้จ่ายสุขภาพ ส่งผลให้ไทยได้รับการยอมรับจากนานาชาติ จากความสำเร็จนี้ ในปีที่ผ่านมา นายทีโดรส อัดฮานอม ผู้อำนวยการใหญ่องค์การอนามัยโลก (WHO) ได้เดินทางมาประเทศไทยเพื่อเยี่ยมชมการดำเนินงานหลักประกันสุขภาพถ้วนหน้าและลงพื้นที่ ซ.พระเจน ชุมชนบ่อนไก่ แขวงลุมพินี เขตปทุมวัน กทม. เยี่ยมบ้านผู้ป่วยล้างไตช่องท้อง โดยWHOมีนโยบายขับเคลื่อนให้แต่ละประเทศสร้างหลักประกันสุขภาพถ้วนหน้าในประเทศตนเอง โดยสำเร็จเป้าหมายการพัฒนาที่ยั่งยืน (SDGs)ภายในปี2573ทั้งนี้ยังชื่นชมไทยที่กล้าหาญสร้างหลักประกันสุขภาพถ้วนหน้าให้ประชาชนขณะที่ยังเป็นประเทศกำลังพัฒนา สิ่งนี้ยืนยันว่าไม่ต้องเป็นประเทศร่ำรวยก็สามารถทำให้ประชาชนทุกคนมีหลักประกันสุขภาพถ้วนหน้าได้นอกจากนี้ในช่วงปลายปี พญ.ซอมญ่า สะวามินาทาน รองผู้อำนวยการใหญ่องค์การอนามัยโลก ได้มาประเทศไทยเช่นกัน โดยหารือกับไทยถึงความร่วมมือในการถ่ายทอดผลสำเร็จหลักประกันสุขภาพถ้วนหน้าไทยให้โลกเรียนรู้การดูแลประชาชนให้เข้าถึงยาจำเป็นภายใต้กองทุนบัตรทอง ในกลุ่มยากำพร้าและยาต้านพิษ สปสช.ได้ร่วมกับศูนย์พิษวิทยา โรงพยาบาลรามาธิบดี พัฒนาระบบการเข้าถึงยากำพร้าและยาต้านพิษ ไม่เพียงช่วยเหลือผู้ป่วยในประเทศ แต่ในปี2561ยังได้รับการประสานจากองค์การอนามัยโลก ขอให้ไทยช่วยเหลือผู้ป่วยชาวไนจีเรีย2ราย ที่ได้รับพิษโบทูลินัมท็อกซินทั้งนี้ สปสช.ได้ประสานองค์การเภสัชกรรมและผู้เกี่ยวข้อง จัดส่งยาโบทูลินัมแอนตีท็อกซิน4หลอดไปประเทศไนจีเรีย เมื่อวันที่15มกราคม2561และผู้แทนองค์การอนามัยโลกประจำประเทศไนจีเรียได้รับยาในวันถัดมา เป็นการประสานจัดส่งยาภายใน3วัน ทำให้ช่วยชีวิตผู้ป่วยได้ทันเวลาจากการบริหารจัดการกองทุนบัตรทองอย่างมีประสิทธิภาพ ปี2561สปสช.ได้รับคัดเลือกจากกรมบัญชีกลาง กระทรวงการคลัง รับมอบรางวัลกองทุนหมุนเวียนถึง2รางวัล จาก6ประเภทรางวัล คือ รางวัลผลการดำเนินงานดีเด่น และ รางวัลประสิทธิภาพด้านการบริหารจัดการดีเด่น โดย นพ.ศักดิ์ชัย กาญจนวัฒนา เลขาธิการสำนักงานหลักประกันสุขภาพแห่งชาติ และ นพ.การุณย์ คุณติรานนท์ รองเลขาธิการ สปสช. เข้ารับรางวัลจาก พล.อ.ประยุทธ์ จันทร์โอชา นายกรัฐมนตรี นับเป็นอีกหนึ่งรางวัลที่สะท้อนความสำเร็จของ สปสช.ทั้งนี้ สปสช.เป็นหน่วยงานที่ได้รับรางวัลกองทุนหมุนเวียนมาอย่างต่อเนื่องตั้งแต่ปี2551ยกเว้นในปี2560เท่านั้น เนื่องจากอยู่ระหว่างการตรวจสอบที่ผลปรากฎความโปร่งใส และยังได้รับรางวัลกองทุนหมุนเวียนเกียรติยศ2ครั้ง เป็นรางวัลมอบให้องค์กรที่ได้รับรางวัลกองทุนหมุนเวียนดีเด่นต่อเนื่อง5ปีหลักประกันสุขภาพแห่งชาติ ไม่เพียงแต่ทำให้ประชาชนเข้าถึงการรักษา แต่ยังส่งผลต่อเศรษฐกิจครัวเรือนและประเทศ ลดภาระค่าใช้จ่ายด้านสุขภาพ ครัวเรือนมีเม็ดเงินเพื่อเพิ่มคุณภาพชีวิต รวมถึงสร้างรายได้ จากผลสำเร็จที่เกิดขึ้น ปีที่ผ่านมากองทุนการเงินระหว่างประเทศ (International Monetary Fund: IMF)โดยMr.Manrique Saenzนักเศรษฐศาสตร์อาวุโส (Senior Economist) ADP (Asia and Pacific Department)Mr.Yiqun Wuนักเศรษฐศาสตร์ (Economist) ADPและMr.Kaweevudh Sumawongที่ปรึกษาอาวุโส (Senior Advisor) Southeast Asia Voting Group Office of the Executive Directorมายัง สปสช.ขอข้อมูลการดำเนินหลักประกันสุขภาพแห่งชาติ เพื่อนำไปประกอบการประเมินทางเศรษฐศาสตร์ประจำปีของกองทุนIMFในภูมิภาคทั้งนี้IMFได้ให้ความสนใจต่อหลักประกันสุขภาพถ้วนหน้าของไทย ทั้งกองทุนหลักประกันสุขภาพแห่งชาติ ประกันสังคม และสวัสดิการข้าราชการ โดยเฉพาะผลลัพธ์ที่มีต่อเศรษฐศาสตร์มหภาค เช่น พฤติกรรมใช้จ่าย พฤติกรรมบริโภค พฤติกรรมการออม ทั้งช่วงก่อนและหลังที่มีหลักประกันสุขภาพถ้วนหน้าจากนโยบายล้างไตผ่านช่องท้องเริ่มขึ้นในปีงบประมาณ2551จนถึงปี2561เป็นเวลา10ปี6องค์กรวิชาชีพที่เกี่ยวข้องกับการล้างไตผ่านช่องท้อง ประกอบด้วย สมาคมโรคไตแห่งประเทศไทย ร่วมกับกระทรวงสาธารณสุข สำนักงานหลักประกันสุขภาพแห่งชาติ สมาคมพยาบาลโรคไต ชมรมโรคไตเด็กแห่งประเทศไทย และสมาคมกำหนดอาหารแห่งประเทศไทย ได้ร่วมจัดประชุมวิชาการ หนึ่งทศวรรษการพัฒนาคุณภาพบริการล้างไตผ่านช่องท้องจากข้อมูลย้อนหลังปี2551ที่เริ่มนโยบายนี้ ขณะนั้นมีผู้ป่วยล้างไตผ่านช่องท้อง1198ราย ต่อมามีผู้รับบริการเพิ่มขึ้นอย่างต่อเนื่อง ปัจจุบันมีผู้ป่วยล้างไตผ่านช่องท้อง24244ราย ช่วยเพิ่มคุณภาพชีวิตผู้ป่วย ลดอัตราการนอน รพ.และเสียชีวิตในผู้ป่วยไตวายเรื้อรังระยะสุดท้าย โดยอัตราการเสียชีวิตผู้ป่วยล้างไตผ่านช่องท้องปัจจุบันน้อยกว่าร้อยละ9.2ต่อปี นับเป็นการก้าวข้ามอุปสรรค ทั้งการจัดการ ทัศนคติ และงบประมาณ โดยความร่วมมือทุกฝ่ายทำให้ผู้ป่วยไตวายเรื้อรังทั่วประเทศเข้าถึงการรักษาได้อย่างทั่วถึงนับเป็นงานใหญ่ในระบบหลักประกันสุขภาพถ้วนหน้า จากที่สมัชชาสหประชาชาติ มีมติรับรองให้วันที่12ธันวาคม ของทุกปี เป็นวันหลักประกันสุขภาพถ้วนหน้าสากล (Global UHCDay) เพื่อให้นานาประเทศร่วมผลักดันสร้างหลักประกันสุขภาพถ้วนหน้าในประเทศ ตามเป้าหมายการพัฒนาที่ยั่งยืน (SDGs)ในปี2573ปีนี้องค์การอนามัยโลกได้รณรงค์ชูประเด็นรวมพลังเพื่อหลักประกันสุขภาพถ้วนหน้าหรือUNITE FOR UNIVERSAL HEALTH COVERAGEกระตุ้นให้ประเทศต่างๆ รวมพลังขับเคลื่อนระบบหลักประกันสุขภาพถ้วนหน้าในประเทศตนเองในส่วนของประเทศไทย แม้ว่าได้บรรลุการสร้างหลักประกันสุขภาพถ้วนหน้า มีผลงานเชิงประจักษ์ แต่การขับเคลื่อนเพื่อให้ยั่งยืนยังต้องพัฒนาอย่างต่อเนื่อง ดังนั้นประเทศไทยได้จัดงานUHC Dayภายใต้ประเด็นการลงทุนด้านสุขภาพ โดยไม่ทิ้งใครไว้ข้างหลังเพื่อให้ทุกภาคส่วนเห็นความสำคัญของการลงทุนด้านสุขภาพที่เป็นพื้นฐานสำคัญของการพัฒนาประเทศ โดยการเฉลิมฉลองUHC Dayกระทรวงสาธารณสุข กระทรวงการต่างประเทศ กรมบัญชีกลาง สำนักงานประกันสังคม และ สปสช. ได้ร่วมจัดประชุมวิชาการเพื่อเผยแพร่องค์ความรู้ด้านหลักประกันสุขภาพถ้วนหน้า และด้วยปีนี้ตรงกับงานสมัชชาสุขภาพแห่งชาติ ครั้งที่11ได้ร่วมกับสำนักงานคณะกรรมการสุขภาพแห่งชาติ (สช.) จัดพิธีเฉลิมฉลองวันหลักประกันสุขภาพถ้วนหน้าสากลในเวทีสมัชชาสุขภาพแห่งชาติ ครั้งที่11เมื่อวันที่12ธันวาคม2561ตามที่คณะกรรมการพิจารณาการจัดทำงบประมาณในลักษณะบูรณาการเชิงยุทธศาสตร์ ประจำปีงบประมาณ พ.ศ.2562คณะที่5องค์ประกอบ5.2การพัฒนาระบบประกันสุขภาพโดย พล.อ.ฉัตรชัย สาริกัลยะรองนายกรัฐมนตรีเป็นประธาน เห็นชอบการบูรณาการเพิ่มการเข้าถึงบริการส่งเสริมสุขภาพและป้องกันโรคคนไทยทุกสิทธิในปี2562โดยปรับรูปแบบชดเชยค่าบริการส่งเสริมสุขภาพและป้องกันโรค ตามราคากลางที่กำหนด (Fee Schedule)8รายการ ได้แก่1.ฝากครรภ์2.ตรวจยืนยันโลหิตจางธาลัสซีเมียในหญิงตั้งครรภ์และสามี3.ตรวจคัดกรองดาว์นซินโดรม (Down syndrome)ในหญิงตั้งครรภ์4.ตรวจคัดกรองภาวะพร่องฮอร์โมนไทรอยด์ในเด็กแรกเกิด5.คุมกำเนิดกึ่งถาวร (ใส่ห่วง/ยาฝัง) ป้องกันการตั้งครรภ์ซ้ำในเด็กวัยรุ่น อายุ16-20ปี6.คุมกำเนิดกึ่งถาวร (ใส่ห่วง/ยาฝัง) ป้องกันการตั้งครรภ์ไม่พึ่งประสงค์ในกลุ่มผู้ใหญ่อายุ20-59ปี หลังยุติการตั้งครรภ์7.ป้องกันการยุติการตั้งครรภ์ที่ไม่ปลอดภัย8.ตรวจคัดกรองมะเร็งปากมดลูก ในหญิงอายุ30-59ปี ค้นหาผู้ป่วยมะเร็งปากมดลูกระยะเริ่มต้น ลดภาระโรคและค่าใช้จ่ายในการรักษาระยะยาวทั้งนี้ประชาชนเข้ารับบริการได้โดยไม่เสียค่าใช้จ่าย เพื่อบรรลุเป้าหมาย สปสช.ได้ประสานกับสำนักงานประกันสังคม (สปส.) ดึง รพ.เอกชน 78แห่งในระบบ สปส.เข้าร่วม เพิ่มความครอบคลุมการให้บริการ ในจำนวนนี้เป็น รพ.เอกชน นอกระบบหลักประกันสุขภาพแห่งชาติ40แห่ง ซึ่ง สปสช.ร่วมกับ สปส.ได้จัดประชุมชี้แจงหลักเกณฑ์ดำเนินการเมื่อปลายปีที่ผ่านมา นับเป็นก้าวสำคัญของการบูรณาการ3กองทุนสุขภาพเพื่อลดความเหลื่อมล้ำ
4 ม.ค.2562 สำนักงานหลักประกันสุขภาพแห่งชาติ (สปสช.) ได้สรุป 10 ประเด็นเด่น จากการบริหาร กองทุนหลักประกันสุขภาพแห่งชาติ ในช่วงปี 2561 ที่ผ่านมา ที่ถูกนำเสนอเป็นข่าว
สำนักงานหลักประกันสุขภาพแห่งชาติ,บัตรทอง